وداد مترى انطون كانت أول ست منتخبة لاتحاد الطلاب بجامعة القاهرة سنة 1952, وواحدة من أهم رموز الحركة الوطنية اليسارية, وأهم المناديات بحق الستات في التصويت والانتخاب, نزلت للارياف لتشجيع الستات للادلاء بأصواتهم في الانتخابات علشان العدالة والمساواة لجميع المواطنين. اتولدت "وداد متري في 9 أكتوبر سنة 1927 بحي شبرا، واخدت ليسانس الآداب قسم الفلسفة من جامعة فؤاد الاولانى "جامعة القاهره دلوقتى" سنة 1952، ودبلوم معهد التحرير والصحافة والترجمة 1956،اشتغلت بالتدريس لمدة سبع سنين،وكانت أول من قدمت برنامج تدريس في الصحافة المدرسيه. اتزوجت من الدكتور سعد لوقا ، اولادها الدكتورة ريم سعد والدكتور سهيل سعد اتوفت في 18 يناير 2007. أول من قدمت برنامج تدريس في الصحافة المدرسية. أسست الجمعية الفلسفية . كانت أول ست ويمكن الوحيدة المنتخبة لاتحاد الطلاب في جامعة القاهرة في سنة 1951. وفي نفس السنه انضمت للجنة المرأة في المقاومة الشعبية . أهم الرائدات اللى نزلن للارياف لتشجيع الستات على الانتخاب. أول من أسست جمعية نسائية في قرية البراجيل بالفيوم. دخلت انتخابات مجلس نقابة المعلمين في سنة 1970 وفازت. شاركت في فيلم وثائقي كندي مصري سنة 1997، بعنوان "أربع نساء من مصر". انضمت للحركة الشيوعية المصرية وهي في سن 23 سنه. كانت من أشد المناصرات للقضية الفلسطينية.